钦定古今图书集成/明伦汇编/官常典/第100卷 > 辽恭王宠涭
## 钦定古今图书集成/明伦汇编/官常典/第100卷 > 辽恭王宠涭

按《明外史辽简王传》：“恭王宠涭，辽简王植元孙，惠王
恩鑙子也。弘治八年袭封。与弟光泽王宠𤃆友爱，饮
食服御必俱宠𤃆。有令德，宠涭有事，必咨宠𤃆而后行。孝宗尝制燕弁以居，号‘忠靖冠，赐群臣。宠𤃆请并
赐诸宗，孝宗别制冠名‘保和’以赐之。正德十六年薨，
子庄王致格嗣’。”

按《藩献记》：“辽恭王宠涭，惠王子也。性恭默谨度，笃于
孝友。弟光泽王宠𤃆，已尝出阁别邸。王饮膳服御珍
玩文绣必与光泽共之，事靡巨细，恒相咨而后行，终
身无异。享位二十五年，正德十六年薨。子致格嗣位，
是为庄王。”